ในปฏิทินบอกว่าช่วงคาดคะเนว่าไข่จะสุกวันที่13-18 มีเพศสัมพันธ์วันที่21 สวมถุงยางแต่ใส่ไม่ได้ไล่อากาศจะมีโอกาสท้องมั้ยคะ ในวันที่มีเพศสัมพันธ์ก่อนมีเพศสัมพันธ์ มีตกขาวลักษณะขาวขุ่นๆ ลักษณะคล้ายแป้งเปียกค่ะ
สวัสดีค่ะการใช้ถุงยางอนามัยเพศชายที่ถูกต้องนั้น ควรเลือกถุงยางอนามัยที่เหมาะกับขนาดอวัยวะเพศ และไม่หมดอายุ ก่อนใช้ให้ฉีกซองถุงยางอย่างระมัดระวัง ไม่ให้เกิดการฉีกขาด สวมถุงยางอนามัยขณะที่อวัยวะเพศแข็งตัวเต็มที่เท่านั้น ควรไล่ฟองอากาศที่ปลายถุงยางก่อนใช้และหลังมีเพศสัมพันธ์ ให้ถอดถุงยางอนามัยออกขณะที่อวัยวะเพศยังแข็งตัว เพื่อป้องกันน้ำอสุจิหกไหลออกมาด้านนอกโดยถ้าไม่ได้ไล่ฟองอากาศก่อนใช้ อาจมีโอกาสทำให้ถุงยางแตกหรือฉีกขาดได้ง่ายขึ้น แนะนำว่าหลังการมีเพศสัมพันธ์หรือใช้ถุงยางเสร็จ อาจลองทดสอบการขาดรั่วของถุงยางเช่นการใส่น้ำเข้าไปในถุงยางดูร่วมด้วย แต่หากเลยผ่านมาแล้วไม่ได้ทำ และตอนนี้ก็เลย 72 ชั่วโมงหลังมีเพศสัมพันธ์มาแล้วก็คงไม่มีข้อบ่งชี้การใช้ยาคุมฉุกเฉินอีก ให้สังเกตอาการและรอบเดือน และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาเกิน 35 วันจากครั้งก่อนไปแล้ว ควรไปยืนยันผลที่รพ.และหาสาเหตุต่อไป